CELEX: 62014TB0355(01)
Language: el
Date: 2016-12-01 00:00:00
Title: Υπόθεση T-355/14: Διάταξη του Γενικού Δικαστηρίου της 1ης Δεκεμβρίου 2016 — STC κατά Επιτροπής (Συμβάσεις δημοσίων έργων — Διαδικασία διαγωνισμού — Κατασκευή σταθμού τριπλής συνδυασμένης παραγωγής ενέργειας με αεριοστρόβιλο και συναφείς υπηρεσίες συντήρησης — Απόρριψη της προσφοράς διαγωνιζομένου — Ανάκληση της προσβαλλομένης πράξεως — Κατάργηση της δίκης)

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/33
            
         Διάταξη του Γενικού Δικαστηρίου της 1ης Δεκεμβρίου 2016 — STC κατά Επιτροπής
   (Υπόθεση T-355/14) (1)
   
   ((Συμβάσεις δημοσίων έργων - Διαδικασία διαγωνισμού - Κατασκευή σταθμού τριπλής συνδυασμένης παραγωγής ενέργειας με αεριοστρόβιλο και συναφείς υπηρεσίες συντήρησης - Απόρριψη της προσφοράς διαγωνιζομένου - Ανάκληση της προσβαλλομένης πράξεως - Κατάργηση της δίκης))
   (2017/C 022/44)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα-ενάγουσα: STC SpA (Forlì, Ιταλία) (εκπρόσωποι: A. Marelli και G. Delucca, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: αρχικώς L. Di Paolo, F. Moro και L. Cappelletti, στη συνέχεια L. Di Paolo και F. Moro)
   
      Παρεμβαίνουσα υπέρ της καθής-εναγομένης: CPL Concordia Soc. coop. (Concordia Sulla Secchia, Ιταλία) (εκπρόσωπος: A. Penta, δικηγόρος)
   
      Αντικείμενο
   
   Αφενός, προσφυγή, βάσει του άρθρου 263 ΣΛΕΕ, με αίτημα την ακύρωση, πρώτον, της απόφασης της 3ης Απριλίου 2014 με την οποία η Επιτροπή απέρριψε την προσφορά που είχε υποβάλει η προσφεύγουσα-ενάγουσα στο πλαίσιο του διαγωνισμού JRC IPR 2013 C04 0031 OC, για την κατασκευή και συντήρηση σταθμού τριπλής συνδυασμένης παραγωγής ενέργειας με αεριοστρόβιλο στις εγκαταστάσεις του Κοινού Κέντρου Ερευνών της Επιτροπής (JRC) στην Ispra (Ιταλία) (ΕΕ 2013/S 137-237146), δεύτερον, της απόφασης με την οποία η Επιτροπή κατακύρωσε τη σύμβαση στην CPL Concordia, καθώς και όλων των συναφών, προγενέστερων ή συνακόλουθων, πράξεων, στις οποίες περιλαμβάνεται και η τυχόν απόφαση έγκρισης της σύμβασης και η ενδεχομένως συναφθείσα σύμβαση, τρίτον, του από 15 Απριλίου 2014 εγγράφου με το οποίο η Επιτροπή απέρριψε την αίτηση της προσφεύγουσας-ενάγουσας για πρόσβαση στα έγγραφα της διαδικασίας του διαγωνισμού και, αφετέρου, αγωγή με αίτημα να υποχρεωθεί η Επιτροπή να ανακαλέσει την κατακύρωση και να αναθέσει τη σύμβαση στην προσφεύγουσα-ενάγουσα ή, επικουρικώς, να την αποζημιώσει, εφόσον δεν είναι δυνατή η in natura αποκατάσταση της ζημίας.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργεί τη δίκη.
            
         
               2)
            
            
               Τα αιτήματα της CPL Concordia Soc. coop. απορρίπτονται ως προδήλως απαράδεκτα.
            
         
               3)
            
            
               Κάθε διάδικος φέρει τα δικαστικά έξοδά του τόσο για την παρούσα δίκης όσο και για τη διαδικασία ασφαλιστικών μέτρων.
            
         
      (1)  ΕΕ C 223 της 14.7.2014.